**คำนำ**

 รายงานผลการปฏิบัติงานประจำปีของนายกองค์การบริหารส่วนตำบลแม่อูคอประจำปี 2562 จัดทำขึ้นเพื่อรายงานผลการปฏิบัติงานตามนโยบายของ นายบุญส่ง เจริญเด่นสุริน นายกองค์การบริหารส่วนตำบลแม่อูคอ ในรอบระยะเวลา1 ปี งบประมาณ เริ่มตั้งแต่ 1 ตุลาคม 2561 – 30 กันยายน 2562 เพื่อให้เป็นไปตามบทบัญญัติแห่งรัฐธรรมนูญแห่งราชอาณาจักรไทย พุทธศักราช 2550 หมวด14 มาตรา 287 วรรค3 ที่กำหนดให้ องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปีงบประมาณ เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่5) พ.ศ.2546 มาตรา 58/5 ได้กำหนดให้นายกองค์การบริการบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ ต่อสภาองค์การบริหารส่วนตำบลทุกปี

 องค์การบริหารส่วนตำบลแม่อูคอ หวังเป็นอย่างยิ่งว่า รายงานการปฏิบัติงานประจำปี ของนายกองค์การบริหารส่วนตำบลแม่อูคอ ประจำปีงบประมาณ 2562 ฉบับนี้ จะเป็นช่องทางที่ส่งเสริมให้ประชาชนมีส่วนร่วมในการตรวจสอบและกำกับดูแล การบริหารจัดการขององค์การบริหารส่วนตำบลแม่อูคอ ตามหลักธรรมาภิบาลต่อไป

 นายบุญส่ง เจริญเด่นสุริน

นายกองค์การบริหารส่วนตำบลแม่อูคอ